બીજા એક અગ્રણી ગ્રુપના ચૅરમૅન અને મૅનેજિંગ ડિરેક્ટરે નાણાપ્રધાનને આ પગલા બાબતે શાબાશી આપી હતી. તેઓ કહે છે, ‘આજની તારીખ સુધી આ અફૉર્ડેબલ હાઉસિંગને પ્રોત્સાહન આપવા બાબતે રાજકીય ઇચ્છાની ઊણપ લાગતી હતી. મ્હાડા (મહારાષ્ટ્ર હાઉસિંગ એરિયા ડેવલપમેન્ટ ઑથોરિટી), એમએમઆરડીએ (મુંબઈ મેટ્રોપૉલિટન રીજનલ ડેવલપમેન્ટ ઑથોરિટી), સુધરાઈ અને એસઆરએ (સ્લમ રીડેવલપમેન્ટ ઑથોરિટી) માટે નિયમાવલિ છે; પણ બજેટ ઘર માટે કશું નથી. પણ આ જાહેરાત થતાંની સાથે લાગે છે કે આશાનું એક કિરણ આ મુદ્દે દેખાઈ રહ્યું છે.’